Miercuri, în jurul orei 10:38, pompierii au fost solicitați să intervină în cazul unui incendiu produs la o casă situată în comuna Petrești, sat Puntea de Greci.
Garda de Intervenție Vișina a intervenit cu două autospeciale de stingere cu apă și spumă, iar Detașamentul de Pompieri Găești cu o autospecială de stingere și un echipaj SMURD.
La fața locului echipajele de intervenție au constatat faptul că incendiul se manifesta într-o încăpere și la acoperișul casei pe o suprafață de aproximativ 50 metri pătrați. Totodată, la fața locului o persoană de sex feminin cu atac de panică a fost asistată de către echipajul medical.
Incendiul a fost lichidat rapid.